nahid-hub/BLUGE-bengali-wikipedia-section-title-prediction huggingface dataset:
অ্যালফ্রেড হিচকক ইংল্যান্ডের লন্ডনে এক রোমান ক্যাথলিক পরিবারে জন্মগ্রহণ করেন ১৮৯৯ সালের ১৩ আগস্ট। বাবা-মায়ের দ্বিতীয় পুত্র সন্তান ছিলেন তিনি । তার স্কুল এবং কলেজ ছিল জিসুইট ক্লাসিক স্কুল সেন্ট ইগনাতিয়াস কলেজ ও সালেসিয়ান কলেজ। তার মা ও পিতামহী ছিল আইরিশ বংশভূত।

প্রায় পাঁচ বছর বয়সে, তার বাবা তার খারাপ ব্যবহারের জন্যে নিকটবর্তী থানা পুলিশের কাছে প্রেরণ করেন তাকে পাঁচ মিনিট বন্দী করে রাখার জন্যে। আর অল্প বয়সের এরকম অদ্ভুত পরিস্থিতিই পরবর্তীকালে তার সিনেমাজুড়ে আতঙ্ক, সাসপেন্স এ ব্যাপারগুলোকে বেশি আনতে আগ্রহী করে তুলে।

মাত্র ১৫ বছর বয়সে বাবাকে হারানোর পর তিনি লন্ডন কাউন্টি স্কুল অফ ইঞ্জিনিয়ারিং এন্ড নেভিগেশন এ যান সেন্ট ইগনাতিয়াস ছেড়ে। শিক্ষাজীবন শেষে তিনি ড্রাফটসম্যান এবং অ্যাডভারটাইজিং ডিজাইনার হিসেবে ক্যাবল কোম্পানি “হেনলি”তে কাজ করেন।

১৯১৯ সালে হেনলি টেলিগ্রাফ প্রতিষ্ঠিত হয় আর তার প্রথম সংকলনে প্রকাশিত হয় তার লেখা “গ্যাস” , যেখানে অল্পবয়সী এক নারীকে তার লেখা আবর্তিত হয় । তার পরবর্তী লেখার নাম ছিল “দ্য ওমেন পার্ট”, এটাও একই সালে প্রকাশিত হয় একই পত্রিকায়। এখানে একজন স্বামী ও তার স্ত্রীর মাঝে সাংঘর্ষিক জীবনের কথা ফুটে উঠে। এছাড়া “সরদিদ”, “এন্ড দেয়ার ওয়াজ নো রেইনবো” এর মত লেখাও তিনি লিখেছেন। তার সর্বশেষ লেখা ছিল “ফেডোরা” , যেখানে তিনি বলতে চেয়েছেন তার ভবিষ্যৎ স্ত্রী কেমন হবে তা নিয়ে।

১৯২০ সালের দিকে এসে অ্যালফ্রেড হিচকক আগ্রহী হয়ে উঠেন ফটোগ্রাফি এবং চলচ্চিত্রের প্রতি। তিনি লন্ডনে ফিল্ম প্রোডাক্টশনে কাজ করা শুরু করেন। “প্যারামাউন্ট পিকাঁচার”র লন্ডন শাখায় তিনি টাইটেল কার্ড ডিজাইনার হিসেবে কিছুদিন কাজ করেন। এরপর তিনি “ইসলিংটন স্টুডিও”তে কাজ করেন। এরপর টাইটেল কার্ড ডিজাইনার হিসেবে কাজ করতে করতে চিত্রপরিচালক তিনি আত্নপ্রকাশ করেন।

সঠিক অনুচ্ছেদ শিরোনাম কোনটি?
titleA. জীবনী
titleB. আন্তঃ-যুদ্ধে ব্রিটিশ কর্মজীবন
titleC. মৃত্যু
titleD. হলিউড
উত্তর: titleA
রাজা জগৎমল্ল সর্বপ্রথম এই রীতির সূচনা করেন।তিনি ৯৯৭ খ্রিষ্টাব্দে মৃন্ময়ী মাতা, বিষ্ণুপুরর প্রতিমা নির্মাণ করে মন্দির স্থাপনের সময় এই রীতি উদ্ভাবন করেন। বর্তমানে বিষ্ণুপুর এর মৃন্ময়ী মাতার প্রতিমা ছাড়াও বাঁকুড়া জেলার বিভিন্ন প্রান্তে ছড়িয়ে থাকা রাজবাড়ী গুলি এই রীতির অনুসরণে প্রতিমা নির্মাণ করেন। তবে কংসনারায়ণ রীতি অপেক্ষা এটি কম জনপ্রিয়। শুধুমাত্র বাঁকুড়া জেলা ও রাঢ় বাংলার হাতে গোনা কিছু পরিবারে এই রীতি অনুসৃত হয়। এই প্রতিমার কাঠামোর দুর্গা মূর্তির উপরের দিকে থাকে গণেশ ও কার্তিক এবং নিচে থাকে লক্ষী ও সরস্বতী। প্রতিমার পেছনে পটে আঁকা কোনো চালি থাকে না। পরিবর্তে মহাদেব তার দুই অনুচর নন্দী ও ভিঙ্গির সাথে সশরীরে প্রতিমার কাঠামোর উপরে অবস্থান করেন। রাঢ় দেশের বহু স্থানে সমগ্র দুর্গা মূর্তির পরিবর্তে শুধু মায়ের মুখ থাকে।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. কংসনারায়ণ রীতির প্রতিমা
titleC. দুই প্রতিমা নির্মাণ রীতির তুলনা
titleD. বিষ্ণুপুর রীতির প্রতিমা
উত্তর: titleD
বাংলা ভাষায় বিজ্ঞান কথাসাহিত্য "কল্পকাহিনী" নামে পরিচিত। 

ব্রিটিশ শাসনামলে ১৯ শতক এবং বিংশ শতাব্দীর প্রথমার্ধে বাংলা ভাষার লেখকগণ ভারতের বিভাজনের পূর্বে বিভিন্ন বিজ্ঞান ভিত্তিক কল্পকাহিনী রচনা করেছেন। আইজাক আসিমভের এই দৃঢ় বিশ্বাস যে "সত্য বিজ্ঞান কথাসাহিত্য প্রকৃতপক্ষে অস্তিত্বহীন হতে পারে না যতক্ষণ না মানুষ বিজ্ঞানের যুক্তিবাদ্যতা বোঝে এবং এগুলি তাদের গল্পগুলির সাথে সম্মানজনকভাবে ব্যবহার করতে শুরু করে" বাংলা ভাষাতে লেখা প্রাথমিক বিজ্ঞান কথাসাহিত্যের জন্য সত্য।

সর্বপ্রথম উল্লেখযোগ্য বাংলা ভাষায় বিজ্ঞানের কথাসাহিত্য ছিল জগদানন্দ রায়ের শুকর ভ্রমন (ট্রাভেলস টু শুক্র)। এই গল্পটি সাহিত্যের ইতিহাসবিদদের বিশেষ আগ্রহের কারণ, এটি অন্য গ্রহে যাত্রা বর্ণনা করে; শুক্র গ্রহ বা ইউরেনাসে দেখা যায় যে ভিন্নগ্রহী প্রাণীর বর্ণনা মানুষের বিবর্তনের অনুরূপ একটি বিবর্তনীয় তত্ত্ব ব্যবহার করে: ""তারা আমাদের বীজকে অনেক বড় করে তুলল। তাদের দেহ ঘন কালো লোম দিয়ে আবৃত ছিল। তাদের মাথা তাদের দেহের তুলনায় বড় ছিল , অঙ্গগুলি দীর্ঘ নখ ক্রীড়া এবং তারা সম্পূর্ণ নগ্ন ছিল"। " এই গল্পটি এইচ জি ওয়েলসের দ্য ওয়ার অফ দ্য ওয়ার্ল্ডস (১৮৯৮) এর আগে এক দশক আগে প্রকাশিত হয়েছিল যার মধ্যে ওয়েলস মঙ্গল গ্রহের এলিয়ানদের বর্ণনা করেন।

কিছু বিশেষজ্ঞ হেমলাল দত্তকে তার রহস্য (দ্য মিস্টি) নামক কল্পবিজ্ঞান কাহিনীর জন্য বাঙালি বিজ্ঞানের প্রথম ও প্রধান কথাসাহিত্যিক লেখক হিসেবে অভিহিত করে। এই গল্পটি ১৯৮২ সালে চিত্রিত পত্রিকা বিজ্ঞানের দর্পন (সায়েন্স মিরর) দুটি কিস্তিতে প্রকাশিত হয়েছিল।

জগদীশচন্দ্র বসু, বাংলা বিজ্ঞান কথাসাহিত্যের পিতা বলে বিবেচিত। ১৮৯৬ সালে, তিনি লিখেছেন নিরুদেশের কাহিনী। আবহাওয়ার নিয়ন্ত্রণের এই কাহিনী, প্রথম বাংলা বিজ্ঞান কথাসাহিত্য রচনাগুলির মধ্যে একটি। এই গল্পটিতে বলা হয়েছে একটি ছোট্ট এক বোতল চুলের তেল (কুন্দল কেশোরি) ব্যবহার করে ঘূর্ণিঝড় থেকে মুক্ত হওয়া কথা। পরবর্তীতে, তিনি পলাতক তুফান (রানওয়ে সাইক্লোন) কল্পকাহিনী হিসেবে অব্যক্ত (১৯২১) শিরোনামে প্রবন্ধ সংগ্রহের পরিবর্তন নিয়ে গল্পটি অন্তর্ভুক্ত করেন। গল্পটির উভয় সংস্করণই ইংরেজিতে বোধিসত্ত্ব চট্টোপাধ্যায় দ্বারা অনুদিত হয়েছে।

নারীবাদী রোকেয়া সাখাওয়াত হোসেন বা বেগম রোকেয়া লিখেছেন সুলতানার স্বপ্ন, এটি যে কোন ভাষায় নারীবাদী বিজ্ঞান কথাসাহিত্যের প্রাচীনতম উদাহরণ। নারীদের জন্য প্রচ্ছদ প্রথাগত মুসলিম অভ্যাসের অনুরূপ একটি পদ্ধতিতে অনুরূপ ভূমিকা পালনের মধ্যে নারীর অন্তর্ধানের মধ্যে একটি নারীবাদী স্বপ্নকে চিত্রিত করে। ইংরেজি ভাষায় লেখা ছোট্ট গল্পটি প্রথম মাদ্রাজ-ভিত্তিক ভারতীয় মহিলা ম্যাগাজিনে ১৯০৫ সালে প্রকাশিত হয়েছিল এবং তিন বছর পর একটি বই হিসেবে প্রকাশিত হয়।

প্রেমেন্দ্র মিত্র তার প্রথম কল্পবিজ্ঞান উপন্যাস, কুহোকের দেশে (ইন দ্য ল্যান্ড অফ মিস্ট্রি) লিখেছেন। হেমেন্দ্রকুমার রায় মেঘদূ্তের মর্তে আগমন লিখেছেন।

সঠিক অনুচ্ছেদ শিরোনাম কোনটি?
titleA. লেখকগণ
titleB. বিজ্ঞান কথাসাহিত্য পত্রিকা
titleC. বাংলা বিজ্ঞান কথাসাহিত্য বিখ্যাত চরিত্রগুলি
titleD. পশ্চিমবঙ্গে বিজ্ঞান কথাসাহিত্য
উত্তর: titleA
এলারস সাধারণ শ্রোতাদের কাছে পৌঁছানোর মধ্যে গভীর আগ্রহ দেখিয়েছেন। বার্লিনের উরানিয়ায় বিশ্ববিদ্যালয়ের পাশাপাশি বিশ্ববিদ্যালয়ে তিনি জনসমক্ষে বক্তৃতা করেন। তিনি জনপ্রিয় বিজ্ঞানের নিবন্ধ লেখেন, যার মধ্যে সাধারণ শ্রোতা জার্নালে তার অবদান রয়েছে যেমন বিল্ড ডার উইসেন্সচাফ্ট। তিনি বৈজ্ঞানিক আমেরিকান জার্মান সংস্করণের জন্য মাধ্যাকর্ষণ উপর নিবন্ধ একটি সংকলন সম্পাদনা করেন। এলারস পদার্থবিজ্ঞানের ভাষা হিসাবে গণিত, আপেক্ষিকতা এবং সম্পর্কিত মৌলিক ধারনা শিক্ষণ এর উপর আলোচনা এবং জার্নাল নিবন্ধ করেন।

সঠিক অনুচ্ছেদ শিরোনাম কোনটি?
titleA. বিজ্ঞান জনপ্রিয়তা
titleB. মিউনিখ
titleC. জীবনী
titleD. পটসডাম
উত্তর: titleA
ভারত, দক্ষিণ আফ্রিকা ও ওয়েস্ট ইন্ডিজে বেশ কয়েকবার টেস্টবিহীন খেলায় অংশগ্রহণের জন্য সফর করেন।

১৯২৭ সালের শুরুতে ইংল্যান্ডের সাবেক টেস্ট ক্রিকেট অধিনায়ক হিসেবে তার নেতৃত্বে পার্সি ফেন্ডার ও আর্নেস্ট টিল্ডসলের ন্যায় টেস্ট ক্রিকেটারসমৃদ্ধ ইংরেজ দলকে নিয়ে ওয়েস্ট ইন্ডিজে খেলতে আসেন। দলটি জ্যামাইকা একাদশের বিপক্ষে তিনটি প্রতিনিধিত্বমূলক প্রথম-শ্রেণীর খেলায় অংশ নেয়। ১৯২৮ সালের শুরুরদিকে টেনিসনের নেতৃত্বে আরও একটি দল জ্যামাইকায় খেলতে এসেছিল। প্রথম দুইটিতে জ্যামাইকা জয়ী হয় ও তৃতীয়টি ড্রয়ে পরিণত হয়।

সঠিক অনুচ্ছেদ শিরোনাম কোনটি?
titleA. সামরিক জীবন
titleB. খেলোয়াড়ী জীবন
titleC. বিদেশ গমন
titleD. প্রারম্ভিক জীবন
উত্তর: titleC
অরৈখিক সম্পাদনা পদ্ধতি -র ব্যাপক প্রচলনের আগে ছবির প্রাথমিক সম্পাদনা করা হত ফিল্মের একটি পজিটিভ কপির উপর। এই কপিকে যুক্তরাষ্ট্রে বলা হত ওয়ার্কপ্রিন্ট আর যুক্তরাজ্যে কাটিং কপি। তখন ফিল্মকে হাতে করে কেটে, ফিতে দিয়ে (পরবর্তীকালে আঠা দিয়ে) জুড়তে হত। সম্পাদককে এই কাজে বিশেষভাবে দক্ষ হতে হত, কারণ একটু ভুল জায়গায় কাঁটাছেঁড়া মানেই আবার একটা নতুন পজিটিভ প্রিন্ট দরকার হয়ে পড়ত, টাকা আর সময় দুইয়েরই অপচয় ঘটত। যখন স্লাইডার আর থ্রেডিং মেশিনের আবিষ্কার হল, আর তার সঙ্গে এল মুভিওলা জাতীয় ভিউয়ার, আর কেইএম বা স্টীনবেক এর মত ফ্ল্যাটবেড যন্ত্র, তখন সম্পাদনার কাজে গতি এল আর কাজ হতে লাগল আরও সূক্ষ্ম এবং নির্ভুল। ওয়ার্কপ্রিন্ট কাটা আর জোড়ার পর একটা সন্তোষজনক যায়গায় পৌঁছলে একটা ‘এডিট ডিসিশন লিস্ট’ তৈরী করতে হত, তাতে থাকত কোথায় কতটা পরিমান কাটা আর জোড়া হয়েছে। তারপর এই তালিকা ধরে ধরে নেগেটিভগুলো কেটে নিয়ে তার কনট্যাক্ট প্রিন্ট নিয়ে তৈরী হত চূড়ান্ত প্রিন্ট, পরিভাষায় ‘আন্সার প্রিন্ট’।

বর্তমানে ডিজিটাল প্রযুক্তির উদ্ভাবন এবং ব্যাপক প্রসারের পরে এইভাবে সত্যিকারের নেগেটিভ নিয়ে কাটাকাটি করা হয়না। পুরো নেগেটিভটাই অপটিক্যাল পদ্ধতিতে স্ক্যান করে কম্পিউটার এর হার্ড ডিস্ক ড্রাইভ এর মধ্যে নিয়ে নেওয়া হয়। কম্পিউটারে ঐ ডিজিটাল কপির উপরেই চলচ্চিত্র সম্পাদক বিভিন্ন কম্পিউটার সফটওয়্যার এর সাহায্য নিয়ে (ফাইনাল কাট প্রো, প্রিমিয়ার প্রো ইত্যাদি) যাবতীয় সম্পাদনার কাজ করেন।

সঠিক অনুচ্ছেদ শিরোনাম কোনটি?
titleA. কন্টিন্যুইটি সম্পাদনা এবং তার বিকল্প
titleB. সম্পাদনার তাৎপর্য্য
titleC. তথ্যসূত্র
titleD. চলচ্চিত্র সম্পাদনার প্রযুক্তি
উত্তর: titleD
স্বাধীনতার পর পর নৌবাহিনীর সম্পদ বলতে ছিল চট্টগ্রামে পাকিস্তান নৌবাহিনীর পরিত্যক্ত ঘাটি সাবেক "পিএনএস বখতিয়ার", খুলনায় বিপর্যস্ত ঘাটি সাবেক "পিএনএস তিতুমীর" এবং ঢাকায় একটি পরিবহন শিবির। সে সময় নৌবাহিনীর কোন জাহাজ, ঘাটি, স্থায়ী আবাস, অস্ত্র, প্রশিক্ষণ ব্যবস্থা, সাংগঠনিক কাঠামো কিছুই ছিল না। স্বাধীনতার পর পাকিস্তান হতে পলায়ন করা লেফটেন্যান্ট কমান্ডার নুরুল হককে ঢাকায় এনে কমোডোর পদে আসীন করা হয় ও নৌবাহিনীর প্রধান হিসেবে নিযুক্ত করা হয়। ১৮০ জন সদস্য নিয়ে যাত্রা শুরু করে বাংলাদেশ নৌবাহিনী। নৌবাহিনীর প্রথম সদর সপ্তর ছিল সেনাসদরের এক উইং এ। পরবর্তীতে তা পুরাতন বিমান সদরের এক উইং এ স্থানান্তর করা হয়। পরবর্তীতে বর্তমান "বানৌজা হাজী মহসিন" এর জায়গায় নৌসদর স্থাপন করা হয়।

১৯৭২ সালে নৌবাহিনীতে প্রথমবারের মত ১০০ জন জনবল নিয়োগ দেয়া হয় যাদের অধিকাংশই ছিল মুক্তিযোদ্ধা। তাদের প্রশিক্ষণ দেয়া হয় চট্টগ্রাম নৌঘাটিতে। ১৯৭২ সালে সংস্থাপন বিভাগের দুইটি জলযানকে নদীভিত্তিক টহল জাহাজে রূপান্তরিত করে নৌবাহিনীতে যুক্ত করা হয়। ১৯৭২ সালে ভারতীয় নৌবাহিনী একটি উপকূলীয় টহল জাহাজ উপহার দেয় যা বাংলাদেশ নৌবাহিনীতে "বানৌজা পদ্মা" নামে সংযুক্ত করা হয়। এই জাহাজের মাধ্যমে বাংলাদেশ নৌবাহিনী প্রথমবারের মত সমুদ্রে পদার্পণ করে। পরবর্তীতে বিভিন্ন বন্ধুসুলভ দেশ থেকে আরও টহল জাহাজ যুক্ত করা হয়। ১৯৭৪ সালে একটি কানাডিয়ান কার্গো জাহাজকে সংস্কার করে " বানৌজা শহীদ রুহুল আমিন" নামে যুক্ত করা হয় এবং জাহাজটিকে নৌবাহিনীর "ফ্ল্যাগশিপ" করা হয়। এটি ছিল নৌবাহিনীর প্রথম জাহাজ যা গভীর সমুদ্রে চলাচল করতে সক্ষম। ১৯৭৪ সালের মধ্যে নৌবাহিনীর ঘাটি "ঈসা খান", " হাজী মহসিন" ও "তিতুমীর" স্থাপিত হয়।

১৯৭৬ সালে চট্টগ্রামের জলদিয়ায় " বাংলাদেশ মেরিন একাডেমী"র ক্যাম্পাসে নৌবাহিনীর প্রশিক্ষণ কেন্দ্র "বাংলাদেশ নেভাল একাডেমী" অস্থায়ীভাবে স্থাপিত হয়। নারায়ণগঞ্জ ডকইয়ার্ড পাচটি নদিভিত্তিক টহল জাহাজ নির্মাণ করে যা ছিল নৌবাহিনীর জন্য একটি মাইলফলক। বাংলাদেশ নৌবাহিনীর স্থায়ী সদর দপ্তর বনানীর বর্তমান স্থানে স্থানান্তরিত হয়। ১৯৭৬ সালে সাবেক ব্রিটিশ নৌবাহিনীর ফ্রিগেট "বানৌজা ওমর ফারুক" যুক্ত হওয়ার মধ্য দিয়ে নৌবাহিনীর সক্ষমতা বহুলাংশে বৃদ্ধি পায়। ১৯৭৮ ও ১৯৮২ সালে ব্রিটিশ রাজকীয় নৌবাহিনীর আরও দুইটি ফ্রিগেট যথাক্রমে "বানৌজা আলী হায়দার" ও "বানৌজা আবু বকর" হিসেবে বাংলাদেশ নৌবাহিনীতে যুক্ত হয়। ১৯৮০ সালে কিছু মিসাইল বোট ক্রয়ের মধ্য দিয়ে বাংলাদেশ নৌবাহিনী ক্ষেপণাস্ত্র সক্ষমতা অর্জন করে। ১৯৮২ সালে বাংলাদেশ নেভাল একাডেমীকে পতেঙ্গার বর্তমান অবস্থানে স্থানান্তর করা হয়। ১৯৮৯ সালে নৌবাহিনীতে যুক্ত হয় প্রথম ক্ষেপণাস্ত্রবাহি ফ্রিগেট " বানৌজা ওসমান"। পরবর্তীকালে টহল জাহাজ, দ্রুত আক্রমণকারী জাহাজ, মাইনসুইপার সহ নানা ধরনের জাহাজ বাংলাদেশ নৌবাহিনীতে যুক্ত হয়।

সঠিক অনুচ্ছেদ শিরোনাম কোনটি?
titleA. পাকিস্তান পর্ব
titleB. একাবিংশ শতাব্দী
titleC. সরঞ্জাম
titleD. ১৯৭২-২০০০: বাংলাদেশ নৌবাহিনীর বিকাশ
উত্তর: titleD
আরিফুর রহমান ১৯৮৪ সালের ৮ আগস্ট সিরাজগঞ্জ জেলার শাহজাদপুর উপজেলার টেটিয়ার কান্দা গ্রামে নানার বাড়িতে জন্মগ্রহণ করেন। তার দাদার বাড়ি একই উপজেলার গাড়াদহ গ্রামে। জন্মের কয়েক বছর পর আরিফুর রহমানের বাবা অন্যত্র বিয়ে করেন এবং আরিফুর রহমানের মা এবং ছোট বোনকে ত্যাগ করে অন্যত্র পাড়ি জমান। এরপর মা-বাবার বিবাহ বিচ্ছেদ হয়ে গেলে মায়ের সঙ্গে নানার বাড়ি ফিরে আসেন। তার শৈশব কেঁটেছে অভাব-অনটন এবং দুর্বিষহ সময়ের মধ্য দিয়ে। এমনও দিন গেছে যে, একই জামা-কাপড় জোড়া তালি দিয়ে দুই বছর পার করেছেন। এমনকি গ্রামে থাকতে স্কুল থেকে আসার পর মামাদের ছাগল-ভেড়ার দেখাশোনাও করেছেন। মায়ের অভাব অনটনের কারণে শাহজাদপুর সদরে বড় মামার বাড়িতে থেকে পঞ্চম শ্রেণী থেকে স্নাতক পর্যন্ত লেখাপড়া করেন।

তিনি একজন স্ব শিক্ষিত কার্টুনিস্ট এবং চিত্রশিল্পী, শৈশব থেকে ছবি আঁকা শুরু করেন। ২০০৪ সালে তার আঁকা প্রথম কার্টুন দৈনিক যুগান্তরের রম্য ম্যাগাজিন বিচ্ছুতে প্রকাশিত হয়। 


সঠিক অনুচ্ছেদ শিরোনাম কোনটি?
titleA. প্রদর্শনী
titleB. জন্ম ও পারিবারিক জীবন
titleC. কর্মজীবন
titleD. প্রকাশনা
উত্তর: titleB
রাধা কয়েকটি কন্নড় ভাষার চলচ্চিত্রেও অভিনয় করেছেন। তিনি "সৌভাগ্য লক্ষ্মী" চলচ্চিত্রে বিষ্ণুবর্ধন ও লক্ষ্মীর সাথে অভিনয় করেন, এটি হিন্দি চলচ্চিত্র "মাঙ্গ ভারো সাজনা" চলচ্চিত্রের পুনর্নির্মাণ, যা মূলত তেলুগু চলচ্চিত্রের পুনর্নির্মাণ ছিল। তিনি রবিচন্দ্রনের বিপরীতে "সবিরা সুল্লু" (১৯৮৫) চলচ্চিত্রে অভিনয় করেন। ১৯৯১ সালে তিনি শরৎ বাবুর বিপরীতে "রণচণ্ডী" চলচ্চিত্রে অভিনয় করেন। এই চলচ্চিত্রে তার অন্যান্য সহশিল্পী ছিলেন রমেশ ভাট, সুধীর ও মুখ্যমন্ত্রী চন্দ্রু, যিনি খল চরিত্রে অভিনয় করেন। এতে তাকে অনেকগুলি মারপিটের দৃশ্যে দেখা যায়। চলচ্চিত্রটি কন্নড় ভাষার অন্যতম ব্যবসাসফল চলচ্চিত্র।

সঠিক অনুচ্ছেদ শিরোনাম কোনটি?
titleA. তেলুগু চলচ্চিত্র
titleB. কন্নড় চলচ্চিত্র
titleC. তামিল চলচ্চিত্র
titleD. মালয়ালম চলচ্চিত্র
উত্তর: titleB
"পুনরুৎপাদন" বলতে জীবিত ব্যবস্থার ভেতরে বিভিন্ন উপাদানের যে অবনতি বা ক্ষতি হয়, সেই ক্ষতি পূরণ করাকে বোঝায়। জীবিত সত্তা বা ব্যবস্থা বহিঃস্থ পরিবেশ থেকে অণু গ্রহণ করা, নতুন অণু ও উপাদান সংশ্লেষণ করে এই ক্ষতিপূরণ করার চেষ্টা করে। যদি বার্ধক্যের কারণে ক্ষতিপূরণ করা সম্ভব না হয়, তাহলে নতুন প্রজন্মের জীবের জন্ম দিয়ে আবার নতুন করে জীবন্ত ব্যবস্থা শুরু করে।

সঠিক অনুচ্ছেদ শিরোনাম কোনটি?
titleA. স্বাতন্ত্র্য
titleB. পুনরুৎপাদন
titleC. শক্তি
titleD. অভিযোজ্যতা
উত্তর: titleB
চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারণে ভগীরথের রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান। চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনের (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. ভৌগোলিক উপাত্ত
titleD. তথ্যসূত্র
উত্তর: titleB
১৮৯২ সালে সিলেট অঞ্চলের সর্বপ্রাচীন উচ্চশিক্ষা প্রতিষ্ঠান মুরারিচাঁদ কলেজ প্রতিষ্ঠা লাভ করে। তার ৪৮বছর পর অর্থাৎ ১৯৪০ সালের ২৬ জানুয়ারি সিলেট শহরে লামাবাজার এলাকায় বাণিজ্য শাখায় অধ্যয়নের সুযোগ সংবলিত উচ্চ শিক্ষা প্রতিষ্ঠান মদনমোহন কলেজ প্রতিষ্ঠিত পায়। তৎকালীন সিলেটের প্রখ্যাত শিক্ষানুরাগী মোহিনীমোহন দাস (১৮৮৯-১৯৪৪ খ্রি.) ও যোগেন্দ্রমোহন দাস (১৮৯৪-১৯৮৬ খ্রি.) তাদের পিতা মদনমোহন দাস(১৮৫৬-১৯২৫ খ্রি.) এর স্মরণে কলেজটি প্রতিষ্ঠা করেন। তারা কলেজটি সিলেটের লামাবাজারে তাদের নিজেদের দান করা জমির উপর প্রতিষ্ঠা করেন। বর্তমানে কলেজটির মোট আয়তন ৩.৩৭ একর। বর্তমান কলেজটি বাংলাদেশ জাতীয় বিশ্ববিদ্যালয়ের উপযোজন নিয়ে এ অঞ্চলের শিক্ষাক্ষেত্রে গুরুত্বপূর্ণ ভূমিকা পালন করছে।






সঠিক অনুচ্ছেদ শিরোনাম কোনটি?
titleA. ইতিহাস
titleB. লাইব্রেরী
titleC. অবকাঠামো
titleD. একাডেমিক ভবন
উত্তর: titleA
জ্যোতিপ্রকাশের কর্মজীবন শুরু হয় তার ঢাকা বিশ্ববিদ্যালয়ে পড়াকালীন সময়ে। তখন তিনি ইষ্ট বেঙ্গল পাবলিশার্সে গ্রন্থমুদ্রণ ও প্রকাশনার কাজে যোগদান করেন। তৎকালীন বাংলার আধুনিক প্রকাশক গল্পলেখক আহমদ মীর 'বার্ডস এ্যান্ড বুকস' প্রতিষ্ঠা করলে তিনি সেখানে যোগ দেন। এ সময়ে তিনি সেবাব্রত চৌধুরী, হায়াৎ মাহমুদ, হুমায়ুন চৌধুরী, শামসুল হকদের সাথে 'লিটল ম্যাগাজিন'-এর সম্পাদনার দায়িত্বে ছিলেন। পরে এনামুল হক সম্পাদিত দ্বি-মাসিক সাহিত্যপত্র 'উত্তরণ'-এর সহ-সম্পাদক হিসেবে কাজ করেন। মাসিক সিনে ম্যাগাজিন 'পরিচয়'-এ সম্পাদক হিসেবে কর্মরত থাকাকালীন তিনি সাহিত্য-সংস্কৃতিতে আরও আকৃষ্ট হন। বিশ্ববিদ্যালয়ের পাঠ শেষ করে ১৯৬২ সালে তিনি বাংলা একাডেমিতে প্রথমে সহকারী প্রকাশনা অফিসার ও পরে সহকারী সংকলন অফিসার হিসেবে দায়িত্ব পালন করেন। ১৯৬৫ সালের শেষের দিকে তিনি প্রমিত বাংলা অভিধান রচনায় অবদান রাখেন। পরের বছর ১৯৬৬ সালে তিনি তৎকালীন পাকিস্তান অবজারভারে সহকারী সম্পাদক পদে যোগ দেন। একই সময়ে তিনি 'হলিডে' পত্রিকায় নিয়মিত লেখালেখি শুরু করেন। ১৯৬৯ সালে যুক্তরাষ্ট্রে যান এবং সেখানে ১৯৮০ সাল থেকে ১৯৮৭ সাল পর্যন্ত আটবছর লুইজিয়ানার গ্রাম্বলিং স্টেট ইউনিভার্সিটিতে সাংবাদিকতা বিভাগে অধ্যাপনা করেন। পরে ১৯৯৭ সাল পর্যন্ত বিখ্যাত প্রকাশনাসংস্থা জন উইলি অ্যান্ড সন্সের সম্পাদনার দায়িত্ব পালন করেছেন। তিনি বাংলাদেশের অন্যতম বৃহৎ এনজিও 'প্রশিকা'র তথ্য উপদেষ্টা পরিচালক হিসেবে দায়িত্ব পালন করেছেন। এছাড়া খণ্ডকালীন অধ্যাপক হিসেবে যোগ দেন ঢাকার ইস্ট ওয়েস্ট ইউনিভার্সিটিতে যোগাযোগ ও তথ্যপ্রযুক্তি বিভাগে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পারিবারিক জীবন
titleC. উপন্যাস ও স্মৃতিকথা
titleD. গ্রন্থতালিকা
উত্তর: titleA
উন্নয়নশীল দেশের মধ্যে শ্রীলঙ্কা সর্বোচ্চ সাক্ষর জনসংখ্যার একটি দেশ, যার সাক্ষরতার হার ৯২% এবং ৮৩% মানুষ মাধ্যমিক শিক্ষায় শিক্ষিত। শিশুদের ৯ বছর মেয়াদী বিদ্যালয়ের প্রাথমিক শিক্ষা বাধ্যতামুলক করা হয়েছে। সাবেক শিক্ষামন্ত্রী ড. সি. ডব্লিউ. ডব্লিউ কান্নানগারা কর্তৃক ১৯৪৫ সালে প্রণীত অবৈতনিক শিক্ষা ব্যবস্থা এ দেশের সাক্ষরতায় বিরাট অবদান রাখে। তিনি শ্রীলঙ্কার প্রত্যন্ত অঞ্চলে শিক্ষা বিস্তারের লক্ষে একটি করে মাধ্যমিক মহা বিদ্যালয় স্থাপন করেন। ১৯৪২ সালে বিশেষ শিক্ষা কমিটি একটি যোগ্য ও মানসম্মত শিক্ষা ব্যবস্থার জন্য প্রস্তাব করে। বেশির ভাগ বিদ্যালয়ে গ্রেড ১ থেকে ১৩ পর্যন্ত পাঠদান ব্যবস্থা রয়েছে। শিক্ষা অধিদপ্তর কর্তৃক পরিচালিত ও’লেভেল এবং এ’লেভেল পরীক্ষা যথাক্রমে ১১ এবং ১৩ গ্রেডে অনুষ্ঠিত হয়। বেশির ভাগ বিদ্যালয় ব্রিটিশ বিদ্যালয়ের ধাঁচে গড়ে তোলা হয়েছে। সরকারি ও বেসরকারি বিদ্যালয়ের পাশাপাশি অনেক আন্তর্জাতিক মানের বিদ্যালয় গড়ে উঠেছে। শ্রীলঙ্কায় প্রায় ১৬টি সরকারী বিশ্ববিদ্যালয় রয়েছে। তার মধ্যে কলোম্ব বিশ্ববিদ্যালয়, পেরাদেনিয়া বিশ্ববিদ্যালয়, কেলানিয়া বিশ্ববিদ্যালয়, জয়াবর্ধনপুরা বিশ্ববিদ্যালয়, জাফনা বিশ্ববিদ্যালয় অন্যতম।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. সরকার
titleC. গণমাধ্যম
titleD. শিক্ষা ব্যবস্থা
উত্তর: titleD
এই জাদুঘরে কোম্পানির ইতিহাস জুড়ে বিএমডব্লিউর কারিগরি অগ্রগতি দেখানো হয়। এতে রয়েছে ইঞ্জিন, টার্বাইন, এয়ারক্রাফট, মোটরসাইকেল ও বিভিন্ন প্রকারের যানবাহন। বাস্তব মডেল ছাড়াও এখানে 
ভবিষ্যতসদৃশ মডেল এবং বিগত ২০ বছরের ধারণাসমূহ রয়েছে।

হেডফোন ও ক্লিভার, পরোক্ষ আলোর ব্যবহারের ফলে প্রদর্শনীতে শান্ত পরিবেশ বিরাজ করে। এখানে কারিগরি অগ্রগতি ও আধুনিকতার উপকারীতার ওপর গুরুত্বারোপ করা হয়। প্রদর্শনীর ধারণার সাথে ভবনের সমন্বয় দেখা যায়।

সঠিক অনুচ্ছেদ শিরোনাম কোনটি?
titleA. দর্শনার্থীর সংখ্যা
titleB. স্থাপত্য
titleC. "সময় দিগন্ত" প্রদর্শনী
titleD. স্থাপত্য ও নকশা
উত্তর: titleC
যে সব তথ্যসূত্র থেকে ইন্দো-গ্রীকদের ইতিহাস সম্পর্কে জানা যায় তার বেশির ভাগই হেলনীয় যুগের উৎস থেকে এসেছে। ভারতীয় উৎসগুলো এদিক থেকে দুর্বল। ইন্দো-গ্রীক ইতিহাসের গ্রীকো-রোমান উৎসগুলোর মধ্যে জাস্টিন হলেন প্রধান। অগাস্টাস সিজারের সময় রোমান ইতিহাসবিদ পম্পেয়াস ট্রগাসের গ্রীক উৎস থেকে সংগৃহীত তথ্যগুলোকে তিনি সংকলিত করেন। ভূগোলবিদ স্ট্রাবো তার ভারতবর্ষ ও ইউরেশিয়ার বর্ণনায় গ্রীক রাজা মেনানডার, ইউথুডেমাস ও তার পুত্র ডেমেট্রিয়াসের কথা উল্লেখের পাশাপাশি গ্রীক রাজারা ভারতে আলেক্সান্ডারের চেয়েও বেশি রাজ্যবিজয় ও রাজ্য বিস্তার করেছিলেন বলে উল্লেখ করেন। এই তথ্য তিনি পেয়েছিলেন ইরাটোস্থেনিসের কাছ থেকে যা তিনি সম্পূর্ণভাবে বিশ্বাস করতেন না। মেনানডারের কথা আরো জানা যায় পলিবিয়াসের বইয়ের খুঁজে পাওয়া কিছু অংশে। ভারতীয় উৎসগুলোর মধ্যে মিলিন্দ পঞঞা তে মিনেনডার বা মিলিন্দের উল্লেখ রয়েছে যেখানে মিলিন্দ ও নাগসেন নামের এক বৌদ্ধ সন্ন্যাসীর মধ্যকার কথোপকথনের বর্ণনা রয়েছে। তবে নামের ধরন ভারতীয় হওয়ায় প্রশ্ন থেকে যায় যে ভারতীয় রাজা মিলিন্দই আসলে মিনেনডার কিনা। এছাড়া ১ম খ্রিষ্টাব্দে রচিত যবন রাজ্য নামক লিপিতে ইন্দো-গ্রীকদেরকে যবন বলে উল্লেখ করা হয়েছে। চৈনিক পরিব্রাজকদের বেকট্রিয়া ভ্রমণকালীন বর্ণনা থেকেও কিছু কিছু তথ্য পাওয়া যায়। প্রাচীন ভারতীয় বিভিন্ন সাহিত্যকর্মে যেমন যুগপুরাণ ও মহাভাষ্য এ যবনদের মথুরা পাঞ্জাব সাকেত ও পাটলিপুত্র আক্রমণের বিবরণ পাওয়া যায়। কালিদাসের মালবিকাগ্নিমিত্রম নাটিকায় গ্রীক ও মধ্য ভারতীয় সুঙ্গদের সংঘর্ষের কথা উল্লেখ রয়েছে।

সঠিক অনুচ্ছেদ শিরোনাম কোনটি?
titleA. ভারতীয় উপমহাদেশে গ্রীকেদর প্রারম্ভিক অবস্থান
titleB. রাজ্যের মধ্যাঞ্চলে ক্ষমতা চ্যুতি
titleC. ইতিহাস
titleD. পূর্বাঞ্চলীয় রাজ্যের পরাজয়
উত্তর: titleC
আমতলী পৌরসভা ৯ টি ওয়ার্ড ও ১৪ টি মহল্লা নিয়ে গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. আয়তন
titleC. ইতিহাস
titleD. প্রশাসনিক অবকাঠামো
উত্তর: titleD
১৯৫৪-৫৫ মৌসুমে দলকে নিয়ে পাকিস্তান সফরে যান। ডিসেম্বর, ১৯৬৩ সালে ৫২ বছর বয়সে সর্বশেষ খেলায় অংশ নিয়েছিলেন। পুনাতে অনুষ্ঠিত জাতীয় প্রতিরক্ষা তহবিলে অর্থসংগ্রহের ঐ খেলায় তার পুত্র সুরিন্দর অমরনাথ প্রতিপক্ষের দলে ১৫ বছর পূর্তির পূর্বেই প্রথম-শ্রেণীর ক্রিকেটে অভিষেক ঘটেছিল।

১৯৯১ সালে ভারত সরকার বেসমারিক সম্মাননা হিসেবে পদ্মভূষণ পদকে তাকে ভূষিত করে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সম্মাননা
titleC. আন্তর্জাতিক ক্রিকেট
titleD. বিতর্কিত ভূমিকা
উত্তর: titleB
১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যান্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যান্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।

১৯১৩ সালে অকল্যান্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অণুষ্ঠিত হয়। অকল্যান্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অণুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অণুষ্ঠিত হবে।

আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।

সঠিক অনুচ্ছেদ শিরোনাম কোনটি?
titleA. ইতিহাস
titleB. একদিবসীয় কীর্তি
titleC. ২০১৪ ভারত - নিউজিলান্ড টাই
titleD. টি২০ আন্তর্জাতিক কীর্তি
উত্তর: titleA
উচ্চ জনঘনত্ব ও পর্যটকদের সংখ্যাবৃদ্ধির ফলে রাজ্য সরকার ও আন্তর্জাতিক এনজিওগুলি বারাণসীতে দূষণ ও পরিকাঠামোর উপর অত্যধিক চাপ নিয়ে আশঙ্কা প্রকাশ করছে। মূলত নিকাশিব্যবস্থা, শৌচালয় ও নালাগুলির দুরবস্থা এই দুশ্চিন্তার কারণ। ১৯৮৫ থেকে ১৯৯০ সালের মধ্যে গঙ্গা অ্যাকশন প্ল্যানের অধীনে ৪৩০.৫ মিলিয়ন টাকা খরচ করে ঘাটগুলি বরাবর পাঁচটি নিকাশি পাম্পিং স্টেশন তৈরি হয়। সেই সঙ্গে বর্জ্য পুনর্ব্যবহারের ব্যবস্থাও নেওয়া হয়। গঙ্গায় অনিয়ন্ত্রিত স্নান ও নৌপরিবহন এখানকার নিকাশি ব্যবস্থায় বাধা সৃষ্টি করে। বারাণসীর জল সরবরাহ ও নিকাশি ব্যবস্থা পরিচালনা করে পৌরসংস্থার অধীনস্থ জল নিগম। উত্তরপ্রদেশ বিদ্যুৎ নিগম বিদ্যুৎ সরবরাহ করে। বারাণসী প্রতিদিন ৩৫০ মিলিয়ন লিটার তরল বর্জ্য ও ৪২৫ লিটার কঠিন বর্জ্য নিষ্কাষণ করে। কঠিন বর্জ্য একটি নির্দিষ্ট স্থানে ফেলা হয়।

সঠিক অনুচ্ছেদ শিরোনাম কোনটি?
titleA. সাধারণ পরিষেবা
titleB. অর্থনীতি
titleC. মসজিদ
titleD. হিন্দুধর্ম
উত্তর: titleA
তিনি এম. এস. স্বামীনাথন এবং বি. শিবরমনের সঙ্গে ভারতীয় কৃষিব্যবস্থার আধুনিকীকরণের জন্য পরিচিত। তাদের কাজের সঠিক রূপায়নের জন্য ১৯৭২ সালে ভারতে সর্বকালের রেকর্ড পরিমাণ গম উৎপাদন হয়েছিল। খাদ্য এবং কৃষি মন্ত্রী হিসাবে তিনি ভারতে উচ্চ উৎপাদনক্ষম বীজের জাত, সার এবং কৃষিক্ষেত্রে নিত্য নতুন প্রযুক্তির ব্যবহারের সূচনা করেছিলেন। এর ফলে ভারত খাদ্যশস্য উৎপাদনের ক্ষেত্রে আত্মনির্ভরশীল হয়ে ওঠে।

তিনি ভারতীয় শ্বেত বিপ্লবের জনক ভার্গীজ কুরেইনকে আমূলের অধ্যক্ষ হিসাবে নিয়োগ করেছিলেন। তিনি চেন্নাইয়ে রাষ্ট্রীয় কৃষি ফাউন্ডেশন এবং তিরুচিরাপল্লীতে ভারতীদর্শন ব্যবস্থাপনা প্রতিষ্ঠান স্থাপন করেছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন এবং শিক্ষা
titleB. সবুজ বিপ্লব
titleC. প্রারম্ভিক সময়কাল
titleD. মৃত্যু
উত্তর: titleB
এটি আমেরিকায় প্রায়ই এক ফালি বা একটি বৃত্ত বা অন্যান্য আকৃতিতে কাটা রুটি দ্বারা তৈরি করা হয়। রুটি একপাশে বাদামী হওয়া পর্যন্ত ভাজা হয় এবং তারপর ফ্লিপ, এবং একটি ডিম ভাজতে সাধারণত লবণ এবং মরিচ ব্যবহার করা হয়। ফ্রাই প্যানে ঢাকনা দিয়ে ঢেকে দেয়া হয় এবং তৈরি না হওয়া পর্যন্ত ডিম ফ্রাই করা হয়। রুটি মাঝে প্রায়ই পাশাপাশি ডিমের সাথে ভাজা হয় এবং ডিমের উপরে রুটি পরিবেশিত হয়।
উত্তর আমেরিকানদের ভাজা ডিমে বিভিন্ন পদ ব্যবহার:
সঠিক অনুচ্ছেদ শিরোনাম কোনটি?
titleA. আয়ারল্যান্ড এবং যুক্তরাজ্য
titleB. অঞ্চলভেদে বিভিন্নতা এবং ঐতিহ্য
titleC. জাপান
titleD. কানাডা এবং যুক্তরাষ্ট্র
উত্তর: titleD
১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।

দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. জন্ম ও ছাত্রজীবন
titleC. মৃত্যু
titleD. কর্মজীবন
উত্তর: titleC